ශානිගේ පෙත්සම කමල් ගුණරත්නට දේශබන්දුට පොලිස් කොමිසමට නොතීසි
අපරාධ පරීක්ෂණ දෙපාර්තමේන්තුවේ හිටපු අධ්යක්ෂ විශ්රාමික ජ්යෙෂ්ඨ පොලිස් අධිකාරී ශානි අබේසේකර මහතා තමන් ඝාතනය කිරීමේ කුමන්ත්රණයක් පවතින බවත් එබැවින් ආරක්ෂාව වැඩි කරන ලෙසත් ඉල්ලා ගොනුකර ඇති මූලික අයිතිවාසිකම් පෙත්සම සම්බන්ධව අගෝස්තු 9 අධිකරණය හමුවේ කරුණු පැහැදිලි කරන ලෙස නියෝග කරමින් දේශබන්දු තෙන්නකෝන් මහතාට ජාතික පොලිස් කොමිසමට සහ ආරක්ෂක ලේකම් මේජර් ජනරාල් විශ්රාමික කමල් ගුණරත්න මහතාට පෞද්ගලික නොතීසි නිකුත් කිරීමට ශ්රේෂ්ඨාධිකරණය ඊයේ නියෝග කළේය ඒ අනුව වගඋත්තරකාර පාර්ශ්වයන්ට නොතීසි භාර දීම සිදු කරන ලෙස විනිසුරු මඬුල්ල පෙත්සම්කරුවන්ට දැනුම් දුන්හ මෙම පෙත්සම ශ්රේෂ්ඨාධිකරණ විනිසුරුවරුන් වන විජිත් මලල්ගොඩ මුර්දු ප්රනාන්දු යසන්ත කෝදාගොඩ යන විනිසුරුවරුන් හමුවේ කැඳවිණි මෙම පෙත්සම්වල වගඋත්තරකරුවන් ලෙස දේශබන්දු තෙන්නකෝන් ජාතික පොලිස් කොමිසම සහ ආරක්ෂක ලේකම්වරයා නීතිපතිවරයා ඇතුළු පිරිසක් නම් කර තිබේ ඒජේඒ අබේනායක